שיחה:מנחם שמואלי (ממשי)

message: קראתי את הערך ולא מצאתי חשיבות אנציקלופדית מיוחדת. לא לכל אחד מחלוצי העלייה השנייה מגיע ערך. אביעדוס • שיחה 01:00, 24 באוגוסט 2015 (IDT)
replies: text: מבדיקה ראשונית אני דווקא נוטה לתמוך בחשיבותו. בגלל הנקודות הבאות:
* כתוב ערך: " ממש"י כתב של עיתון הפועל הצעיר ולוחם עז לזכויות הפועלים וזכויות הנשים. בכתביו ניכור חוש צדק חברתי מפותח. ממש"י היה דמות פעילה ומוכרת בחוגי הפועלים והשתתף באסיפות, בדיונים ובוועידות‏."
* באותו עניין כתוב בסוף הערך: : ממש"י כתב בעיתון הפועל הצעיר רשימות ומאמרים עליהם חתם ממשי, ראשי התיבות של שמו העברי (מנחם שמואלי). שם עט זה, המבטא גם כמיהה למימוש עצמי, הפך גם לכינויו. לאחר שעבר לחוות כנרת המשיך לכתוב לעיתון. טוריו תיארו את מאבקם של הפועלים מול פקידות יק"א ונושאים אחרים מענייני היישוב. ממש"י היה בין הראשונים שהביע דעתו בשאלת היחס לנשים בכלל ופועלות בפרט:..."
*  מאיר חזן ב"עיונים בתקומת ישראל, כרך 2002) 12)" מצטט אותו "מנחם מנדל שמואלי ('ממשי') חד–העין, שגם המחמירים באנשי העלייה השנייה הכירו ברצינות הגיגיו, הזהיר בשלהי 1908..." 
** חזן מפנה שם לשתי הערות שוליים, ובאחת מהן כתוב: "ממשי [מנחם מנדל שמואלי], 'מכתבים מהגליל (ב)', הפועל הצעיר, טבת תרס"ט (דצמבר 1908-ינואר .(1909"
* בנוסף היה הראשון שנקבר בכינרת, רצו לטעת חורשה לזכרו, ונחום טברסקי הסופר יוסף חיים ברנר כתבו עליו הספדים. אגסי - שיחה 09:55, 24 באוגוסט 2015 (IDT)
replies: text: :קברו הוא הקבר הראשון שנכרה בבית הקברות של קבוצת כנרת, נראה שיש חשיבות אם כי גבולית. ברכות  אריאל פ. (slav4) • דף שיחה 00:45, 25 באוגוסט 2015 (IDT)
replies: text: ::בגלל הקבר?? אביעדוס • שיחה 00:49, 25 באוגוסט 2015 (IDT)
replies: text: :::בגלל הדברים שכתב אגסי, הקבר זו אנקדוטה, בנוסף כתב עליו שמואל יזרעאלי בספרו "היה זה או חלמתי חלום", "הוא היה דמות מיוחדת שהתבלטה בציבור הפועלים הגלילי". ברכות  אריאל פ. (slav4) • דף שיחה 00:54, 25 באוגוסט 2015 (IDT)
replies: text: ::::אריאל ואגסי, שאתן לכם דוגמאות לשימושים אחרים בטיעונים הללו? אנחנו הולכים להרחיב את מנעד הערכים שלנו בסדרי גודל. ביקורת - שיחה 01:03, 25 באוגוסט 2015 (IDT)
replies: text: :::::לשודד בנקים כמו רוני ליבוביץ יש מקום בוויקיפדיה, אבל לאחד מחלוצי העלייה השנייה - לא? הייתכן?
replies: text: ::::::לפי ההיגיון הזה כל מי שלא שדד בנק צריך לקבל ערך. אבל למה לעצור כאן? מה עם מי שלא רצח המונים? נרו יאיר • שיחה • י"א באלול ה'תשע"ה • 18:09, 26 באוגוסט 2015 (IDT)

text: מסכים לחלוטין עם אביעדוס שלא כל אחד מבני העליה השניה ראוי לערך משלו, ויש לבדוק לגופו של כל ערך וערך. מדובר בכ-35,000 עולים! אולם ממש"י היה דמות חשובה בעלייה השנייה - מסאי, עיתונאי, הוגה דעות. הוא היה חלק מקבוצה קטנה ומובחרת של החלוצים בחוות כנרת. דיווחיו השונים, כולל על "השביתה הגדולה" (למה אין לה ערך בויקיפדיה?) הם חומר היסטורי שנלמד עד היום (ראה  אזכורים של ממש"י בספרים רבים על העליה השניה, וכ"כ דברים עליו ע"י ברנר, טברסקי, ועוד, כתבה על הרצחו ב"הפועל הצעיר", מודעת אבל על מותו וכיו"ב). "תיק שמואלי" במכון לבון מעיד על חשיבותו של ממש"י. בארכיון האישים של המכון נמצאים בסה"כ כ-1350 תיקים של "דמויות בולטות בתנועת העבודה היהודית בארץ ובחו"ל, ראשי הסתדרות העובדים, מנהיגי התנועה הציונית, פעילי מפלגות שונות, סופרים ומשוררים". למידע יותר מקיף על ממש"י אני ממליץ לעיין בספר מ' שמואלי (ממשי): חמישים שנה למותו, שהתפרסם ב-1961 בהוצאת הסתדרות העובדים. הספר מכיל אוסף כתבים שהוא כתב וכן דברים שכתבו עליו גדולי היישוב (בן גוריון, ברל כצנלסון ועוד). Masala Dosa - שיחה 11:35, 27 באוגוסט 2015 (IDT)
replies: text: :Masala Dosa, תודה לך על כתיבת הערך. הספקות לגבי החשיבות התחילו גם משום שבהתחלה הפתיח של הערך לא הראה את החשיבות. הוספתי לפתיח שהוא  "היה כתב של עיתון הפועל הצעיר ופעיל למען זכויות הפועלים וזכויות הנשים" אבל אפשר להוסיף עוד. למפקפקים בחשיבות אני מציע לקרוא את הקישור בהע"ש2 (עדיף שיופיע בקישורים החיצוניים ולא הע"ש) . אגסי - שיחה 13:59, 27 באוגוסט 2015 (IDT)
replies: text: ::תודה אגסי! Masala Dosa - שיחה 13:48, 28 באוגוסט 2015 (IDT)
replies: text: :::אני מאמץ את עמדתו של אגסי בדיון זה. גילגמש • שיחה 18:40, 29 באוגוסט 2015 (IDT)
replies: text: ::::גם אני מאמץ את עמדתו של אגסי. ראו את הכתבה: מותו של ממשי. BAswim - שיחה 19:00, 29 באוגוסט 2015 (IDT)
replies: text: :::::הוספתי מראי מקום נוספים לגבי ממשי, כולל הערך שלו ב"לקסיקון האישים של ארץ ישראל" בהוצאת עם עובד. Masala Dosa - שיחה 19:57, 29 באוגוסט 2015 (IDT)
replies: text: ::::::תודה לגילגמש ול-BAswim על התמיכה בחשיבות. התבנית תוסר מחר ואפשר יהיה להתמקד בשיפור הערך. אגסי - שיחה 20:15, 29 באוגוסט 2015 (IDT)

text: ::::חשוב לציין : ממשי חדשן בכתיבה עיתונאית על זכויות העובדים המנוצלים על ידי מעסיקיהם, זכויות  הנשים העובדות ["שאלת הפועלת"],  זכות ראשונים בכתיבה עיתונאית עברית על רעיון לא סלול דאז של ה"קבוצה הקואופרטיבית"-מעין מזיגה בין קבוצה למושב עובדים. החוברת "מ. שמואלי (ממשי)- עובד וחולם" בהוצאת המרכז לתרבות ולחינוך של ההסתדרות העברית, מכילה מראי מקום מחוברות ה"פועל הצעיר" לרעיונותיו ולהט כתיבתו והיותו "קנא-אמת לעבודה" ברוחו של א. ד. גורדון.
יוסף שפרינצק הבין , ובקש "אל לשכוח את ממשי". מפעל ויקיפדיה צריך מצדו לאפשר אזכור כזה שאם לא כן מה טעם קיומו?? 10:08, 30 באוגוסט 2015 (IDT)

text: ::::תוספת :: החוברת שצויינה לעיל יצאה בתשכ"א במלאות 50 שנה למותו של ממשי. מנחם שמואלי- נדבך במרקם הבונים והחולמים שתרמו להתחדשות הישוב בעשור הראשון של המאה העשרים וכך ראוי הוא שלא לצנוח לתהום השכחה ההסטוריוגרפית.... 10:18, 30 באוגוסט 2015 (IDT)
thread_title:  חשיבות? 

message: ממש"י נולד בשם "מנחם מנדל שמואלביץ". לאחר שעלה ארצה החליף את שם משפחתו לשמואלי, וכך הפך למנחם שמואלי. במקורות המוקדמים הוא מוזכר שמנחם שמואלביץ או מנחם מנדל שמואלביץ. 
במקורות היותר מאוחרים הוא מוזכר כממשי, שמואלי, מ. שמואלי, מ. מ. שמואלי או מנחם שמואלי. ביישוב הכירו אותו כ"ממש"י" או "ממשי" (ראשי תיבות של מנחם שמואלי). 
הספר שפורסם ב-1961 נקרא "מ. שמואלי (ממשי): חמישים שנה למותו.". גם בן גוריון, י"ח ברנר, יוסף שפירא ואחרים התייחסו אליו כ"ממשי" או "שמואלי".
כרגע יש שלוש בעיות עם שם הדף: 
* לא מוזכר השם העברי שלו (שמואלי). 
* לא מוזכר הכינוי (ממשי). 
* מדובר בשם הישן והלא מעוברת
חשבתי שיהיה כדאי לשנות את שם הדף כדי שישקף את הנ"ל.
הנה כמה הצעות לשמות חדשים לדף:
* מנחם שמואלי (ממשי) (מומלץ)
* מ. שמואלי (ממשי)
* מנחם שמואלי
* מנחם שמואלי-שמואלביץ
* מנחם שמואלי-שמואלביץ (ממשי)
אשמח לשמוע את דעתכם. האם יש מדיניות ויקיפדיה רשמית לגבי שמות אישים? תודה!
Masala Dosa - שיחה 18:38, 30 באוגוסט 2015 (IDT)
thread_title:  האם ואיך לשנות את שם הדף?